
	[bookmark: cysill]Targed/Target 1
	Ystyria amrywiaeth o safbwyntiau yn dy waith, a gwrth-ddadleuon er mwyn cryfhau'r elfen feinriadol yn dy ysgrifennu.

	Targed/Target 2
	Gwiria dy iaith yn ofalus gan ddefnyddio rhaglen fel Cysill i'th cefnogi.

	Targed/Target 3
	Defnyddia dystiolaeth i gefnogi dy sylwadau, a chysyllta'r hyn mae'r ysgol yn ei wneud gyda thystiolaeth.



Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol

Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb

Mae addysgu a dysgu da yn ymestyn oddi mewn ac ar draws Meysydd Dysgu a Phrofiad

                                                                                         (Donalsdon, 2015:68)
Gan ddefnyddio’r 3 egwyddor bedagogaidd a’u nodir uchod. Trafodwch y rhain mewn perthynas a’ch profiad yn yr ysgol gan ddangos dealltwriaeth sicr, nodi cryfderau a meysydd i’w datblygu.

Yn ystod y modiwl yma roedd y ffocws ar y beth, sut a pam ydw i’n addysgu. Roedd y cwricwlwm yn rhan bwysig o’r modiwl yma gan ein bod ni yn edrych ar sut allwn ni gynllunio gwersi er mwyn cyrraedd hanfodion y cwricwlwm. Mae’n amser o newid mewn addysg yng Nghymru ac felly roedd y modiwl yn canolbwyntio ar yr holl bynciau dysgu ond hefyd ar ddysgu yn draws gwricwlaidd, gan fod hyn yn rhan o'r cwricwlwm newydd. Prif ffocws y modiwl oedd edrych ar beth yw addysgeg a beth mae yn ei feddwl i ni fel darpar athrawon. Addysgeg yw'r ffordd mae’r athro yn rhannu gofynion y cwricwlwm gyda’i disgyblion. Mae addysgeg bob athro yn amrywio ac mae’n dibynnu ar yr amgylchedd addysgu a beth sy’n cael ei ddysgu (Tes Editorial,2018). Mae’r ffynhonnell yma eithaf defnyddiol gan ei fod yn dod oddi wrth sefydliad sy’n cyhoeddi nifer fawr o ffynonellau ar bethau i wneud ag athrawon ac ysgolion.  Roedd ein holl ffocws ar y cyfnod sylfaen sef plant o 3-7 ac edrych ar athroniaeth y cyfnod sylfaen sydd yn unigryw iawn i Gymru. “The Foundation Phase philosophy is to focus on the needs of individual children and work at their stage of development.  This means building on what children can already do and planning the next steps in their learning to allow them to develop their knowledge and skills.” (Waunfawr Primary School, 2019). Mi wnaeth y modiwl yma edrych ar y ffurf allwn ni fynd ati i gyflawni'r athroniaeth yma. Yn y cwricwlwm newydd a gafodd ei gyhoeddi yn gynharach yn y flwyddyn yn seiliedig ar syniadau Donaldson, mae’n argymell 12 o egwyddorion pedagogaidd y dylid anelu tuag ato ynghyd a’r 4 diben er mwyn sicrhau fod y disgybl yn barod i fod yn oedolyn cyfrifol ar ôl iddynt orffen ei chwrs addysgol. (Impact Wales, 2020)  Fel rhan o’r traethawd yma byddaf yn edrych ar y 3 egwyddor bedagogaidd a’i chysylltu gyda fy mhrofiadau yn yr ysgol yn ystod fy nghyfnod ymarfer dysgu. Mae’r 3 egwyddor bedagogaidd yn sôn am ddysgu ac addysgu da a sut mae hyn yn cael ei gyflawni mewn 3 ffordd wahanol. Mae’r egwyddor gyntaf yn sôn am ddefnyddio cymysgedd o ddulliau er mwyn addysgu yn y dosbarth. Mae’r ail egwyddor yn caniatáu i mi drafod yr hyn sydd yn cael ei wneud neu ei ddefnyddio er mwyn adeiladu ar brofiadau blaenorol ac i ennyn diddordeb y disgybl yn y dysgu. Yn olaf mae’r drydedd egwyddor yn sôn am yr hyn sydd yn cael ei ddysgu tu fewn a draws y meysydd dysgu a phrofiad.
	Fel dwedais ynghynt mae fframwaith cyfnod sylfaen Cymru yn un unigryw iawn ac mae’n cynnwys 7 maes dysgu sy’n cael ei gweithredu drwy weithgareddau ymarferol a phrofiadau dysgu gweithredol. Mae’r fframwaith yma yn gwricwlwm statudol i bob plentyn rhwng 3 a 7 mlwydd oed yng Nghymru ac mae’n annog plant i fod yn greadigol ac i ddefnyddio ei dychymyg. Pwrpas hyn yw gwneud y dysgu yn hwyl i’r plant ac yn y pendraw ei wneud yn fwy effeithiol.  (Blynyddoedd Cynnar Cymru, 2018). Mae fframwaith y cyfnod sylfaen yn pwysleisio ar ddysgu drwy brofiadau hwylus sydd yn awgrymu’r broses o ddysgu drwy chwarae. “When you’re having fun, you boost your positive emotions which activate the learning centres in your brain. That means you are connecting with more of the brain power you have and hence you’ll be more alert in noticing new things and learning through them. When you’re having fun, you’re also much more creative and innovative which means you’ll be able to engage with whatever you’re learning through coming up with new ideas as well as challenging things.” (Susanna Newsonen, 2016). Mae hyn yn profi fod fframwaith y cyfnod sylfaen wedi selio ar ymchwil ac wedi cael ei dreialu cyn ei fod wedi cael ei gyhoeddi. Mae yna nifer o ddamcaniaethwyr yn cytuno gyda hyn, mae Lev Vygotsky yn gweld fod plant yn defnyddio chwarae i ddatblygu yn gymdeithasol. Mae damcaniaeth Vygotsky yn datgan drwy chwarae mae plant yn llwyddo i chwarae rôl a dod mewn cyswllt gyda phobl arall. (Howt to adult, 2017) Mae Vygotsky yn ddamcaniaethwr cyfarwydd iawn ond yr unig broblem gyda’i theori yw fe wnaeth ef farw yn 38 mlwydd oed felly roedd ei ddamcaniaethau heb ei orffen ac mi roedd ef heb gael cyfle i ddatblygu ar ei syniadau. Felly mae ymddiried yn ei theori ef yn achosi problemau o ran dilysrwydd gan roedd ei waith ef ddim yn gyflawn ac o ganlyniad i hyn mae’n rhai cwestiynu a yw ei waith ef yn ddefnyddiol gan yn y pendraw nid oedd ef wedi gorffen ei ymchwil. Mae’r fframwaith yn cynnwys continwwm dysgu o feithrin hyd at Flwyddyn 2 ac mae’n nodi beth ddylai plant o bob oed llwyddo ei wneud o fewn y meysydd gwahanol. Mae’r defnydd o hyn yn gallu caniatáu i athrawon dracio cynnydd plentyn o fewn y 7 maes a’i galluogi nhw i weld a yw'r plant yn cyrraedd yr hyn ddylid fod yn gallu ei wneud ac yn gallu ei herio i wneud tasgau tu hwnt i’w blwyddyn nhw fel plant meithrin yn llwyddo gwneud tasgau sydd wedi nodi ar gyfer blwyddyn 1, fel hyn maent yn gallu datblygu yn fwy a galluogi'r athro grwpio plant yn ôl ei gallu yn haws. Fel rhan o’r cwricwlwm newydd maent yn galw'r continwwm dysgu yma  yn gamau cynnydd ac mae bob cam cynnydd yn datblygu’r disgybl yn fwy. Mae’r sgiliau yn cam cynnydd 1 yn eithaf syml sydd yn dangos ble fyddai'r mwyafrif o blant sydd yn dechrau ysgol arni ac yn datblygu'r rhain yn ystod ei amser yn y cyfnod sylfaen. (Llywodraeth Cymru, 2020a).
	Un egwyddor sydd yn bwysig ystyried yw defnyddio cymysgedd o ddulliau er mwyn addysgu a dysgu ar y safon uchaf. Tra oeddem ni ar brofiad dysgu mi roeddwn ni yn amrywio'r dulliau o ddysgu o ddysgu fel grŵp, dysgu annibynnol, dysgu uniongyrchol, dysgu drwy brofiadau hwylus a nifer fawr o strategaethau eraill. Un dull llwyddais i ddefnyddio yn aml oedd dysgu uniongyrchol. Mae’r dull yma yn un sydd yn caniatáu i’r disgybl fynd ati i wneud tasgau dan gyfarwyddiadau'r athro neu athrawes. Datblygwyd y dull yma gan Siegfried Engelmann and Wesley C. Becker nol yn y chwechdegau er mwyn helpu'r ysgolion cyhoeddus oedd o dan anfantais. Ond mae’r strategaeth yn cael ei ddefnyddio hyd heddiw ar draws y byd ac mae’n cael ei weld fel un o’r strategaethau gorau o addysgu “direct teaching is considered one of the most powerful teaching methods” (BrightHubEducation, 2013) Sylweddolais gyda’r dull yma o ddysgu fod yn hanfodol i mi fel athro fod yn hyderus o flaen y dosbarth a bod yn gallu rheoli ymddygiad plant. Drwy gydol fy mhrofiad roeddwn ni yn gwella a sylweddolais erbyn y diwedd fod y dull yn un pwerus iawn gan ei fod yn sicrhau fod pawb yn cael yr un cyfleoedd addysgu. Un o’r gwersi defnyddiais hyn oedd sôn am y synhwyrau, roedd y plant erbyn diwedd y wers yn gwybod yn union beth oedd bob un o’r synhwyrau ac yn gallu rhoi enghraifft o sut roedden nhw yn ei ddefnyddio. Problem gyda’r dull yma gyda’i gysylltu gyda fframwaith y cyfnod sylfaen (2015) yw ei fod yn gyfyng iawn o ran profiadau chwarae neu weithgareddau allant adeiladu arnynt. Dull arall llwyddais i arbrofi oedd dysgu annibynnol gan adael i’r disgybl fynd ati i wneud y dasg mewn ffordd ei hun heb unrhyw gyfyngiadau. Roedd y plant wedi dysgu mwy o’i phrofiad lawr yn goedwig lle cafwyd y cyfle i archwilio’r amgylchedd a dysgu mewn ffordd ei hun, roedd y plant wedi dysgu beth oedd pwrpas ei synhwyrau wrth ei defnyddio yn y goedwig mewn ffordd ei hun. Mae’r dull o adael plant i fynd ati i ddysgu mewn ffordd ei hun wedi cael ei rhoi mewn i’r fframwaith cyfnod sylfaen (2015) “gweithgareddau sy’n caniatáu iddynt dyfu’n ddysgwyr annibynnol” (Llywodraeth Cymru, 2015). Mae’r wybodaeth hyn yn cryfhau’r syniad o ddefnyddio’r dull o ddysgu yn annibynnol gan ei fod yn cael ei nodi y dylai addysgwyr rhoi’r cyfle i’r disgyblion dyfu yn ddysgwyr annibynnol. Gallaf gyfiawnhau hyn gyda’r cwricwlwm addysg yn Seland Newydd sef Te Whariki “Children experience an environment where: their play is valued as meaningful learning and the importance of spontaneous play is recognised; they gain confidence in and control of their bodies; they learn strategies for active exploration, thinking, and reasoning; and they develop working theories for making sense of the natural, social, physical, and material worlds.” (My ECE, 2017). Mae hyn yn debyg iawn i’r hyn sydd gyda ni fel rhan o’n fframwaith cyfnod sylfaen ni. Mae Te Whariki yn gwricwlwm i’r blynyddoedd cynnar ac mae’n pwysleisio ar y disgybl yn dysgu mewn ffordd ei hun. Mae Te Whariki yn ffynhonnell ddefnyddiol iawn gan ei fod yn ddogfen gyhoeddedig gan lywodraeth Seland Newydd felly allwn ymddiried ynddo gan ei fod yn cynnwys gwybodaeth sydd yn seiliedig ar lawer iawn o waith ymchwil ac arbrofi, yr unig broblem gyda hyn yw bod y wefan ddefnyddiais ddim yn cynnwys y ffynhonnell wreiddiol ac mae’n aralleirio'r ddogfen felly nid yw’n cynnwys y wybodaeth wreiddiol sy’n lleihau ei ddilysrwydd. Er mwyn fod yn athro da rwyf wedi sylweddoli yn dilyn fy mhrofiad yn yr ysgol a gwaith ymchwil fod angen amrywio fy nulliau o ddysgu er mwyn galluogi i blant ddatblygu gan fod pawb yn datblygu mewn ffurf wahanol.“Everybody learns different ideas at different times at different paces. Some people can learn something on the first try after being told what to do whereas others might need to have hands-on experience in order to learn and possibly repeat it a few times to really get the hang of things.“ (CogniFit, 2019). Mae pawb yn dysgu mewn ffurf wahanol roedd gen i un plentyn yn fy nosbarth a oedd yn gallu dysgu pethau dim ond wrth wrando lle'r oedd gen i ddisgybl arall a oedd wedi dysgu mwy drwy wneud gweithgaredd hwylus felly roedd rhaid i mi amrywio'r ffordd o addysgu er mwyn cynnwys anghenion addysgol bob disgybl. 
Mae’r drydedd egwyddor yn cysylltu gyda’r un cyntaf gan ei fod yn sôn am addysgeg y cyfnod sylfaen. Mae’n datgan y bod y gallu i fod yn draws gwricwlaidd yn hanfodol er mwyn cael dysgu ac addysgu da. Yn fframwaith y cyfnod sylfaen mae yna 7 maes dysgu: 
· Maes Dysgu Datblygiad Personol a Chymdeithasol, Lles ac Amrywiaeth Ddiwylliannol 
· Maes Dysgu Sgiliau Iaith, Llythrennedd a Chyfathrebu 
· Maes Dysgu Datblygiad Mathemategol  
· Maes Dysgu Datblygu’r Gymraeg  
· Maes Dysgu Gwybodaeth a Dealltwriaeth o’r Byd  
· Maes Dysgu Datblygiad Corfforol  
· Maes Dysgu Datblygiad Creadigol       			
       (Llywodraeth Cymru, 2015)
Mae bod yn  draws gwricwlaidd yn golygu cyfuno mwy nag un o’r meysydd hyn mewn i un wers. Llwyddais i gyfuno rhai o’r meysydd yma mewn i un wers mewn sawl sefyllfa. Un o fy ngwersi oedd coginio lle roeddent yn defnyddio ei sgiliau mathemategol i bwyso'r cynhwysion, ynghyd a datblygu sgiliau o’r maes dysgu corfforol wrth iddynt ddatblygu ei sgiliau echddygol bras drwy chwarae gyda’r toes yn ogystal â hyn roeddent yn datblygu ei sgiliau llafar wrth drafod sut oedd y toes yn ei deimlo a beth oeddent yn gallu arogli. Roedd y wers yma yn un llwyddiannus iawn a theimlaf y byddaf yn defnyddio mwy o wersi traws cwricwlaidd  gan ei fod yn datblygu mwy nag un maes mewn ffordd llawer mwy hwylus iddynt. Pan mae plant yn gwneud cysylltiadau gyda mwy nag un maes neu brofiadau personol maent yn dueddol i ddysgu mwy, dyma oedd syniadau John Dewey “Dewey argued that education can only truly be effective when children have learning opportunities that enable them to link current knowledge to prior experiences and knowledge.” (toolshero, 2019). Mae creu cysylltiadau gwahanol yn cadw ffocws disgyblion ar dasg ac yn ei chaniatáu nhw i greu cysylltiadau tu hwnt yw meysydd dysgu. Mae’r cyfrifoldebau traws cwricwlaidd yn cael ei phwysleisio fel rhan o Gwricwlwm i Gymru “Mae llythrennedd, rhifedd a chymhwysedd digidol yn sgiliau gorfodol ar draws pob maes dysgu a phrofiad a bydd angen eu hystyried ym mhob agwedd ar gynllunio’r cwricwlwm.” (Llywodraeth Cymru, 2020b). Mae’r pwyslais ar y 3 sgil yma yn rhan ganolog iawn o’r cwricwlwm newydd ac maent yn pwysleisio ar ddysgu yn draws gwricwlaidd heb fod a thema fel canolbwynt y dysgu. Roedd dysgu thematig yn rhan fawr o fy ysgol leoliad gyda nhw dilyn y thema Arwyr gyda nifer fawr o is-themâu roedd hyn yn caniatáu i ddysgu traws gwricwlaidd ddigwydd dros gyfnod maer o amser drwy edrych ar wahanol agweddau o dan y thema yna. Mae’r dull yma yn rhoi cynllun clir o bethau a ellir ei ddysgu ac mae’n dysgu plant y cysylltiad rhwng gwahanol bethau. Yn ôl gwefan the classroom (2017) mae dysgu thematig yn ddull da iawn a dysgu ar draws sawl maes dysgu gan ei fod yn adeiladu ar brofiadau blaenorol ond hefyd edrych ar un agwedd mewn meysydd gwahanol.
Mae Donaldson yn nodi yn un o’i egwyddorion fod dysgu ac addysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb. Mae ennyn diddordeb plant yn dasg anodd iawn ac mae dewis adnoddau i gael nhw i ymgysylltu yn y dasg yn dangos sgiliau da iawn o addysgu. Roedd fy ngwersi yn ystod y cyfnod oeddem ni yn yr ysgol i gyd ar y thema “Fi” gan dyna roeddwn nhw yn ei astudio ar y pryd. Un o’r tasgau mathemateg wnes i gyda’r plant a wnaeth cael ei diddordeb oedd mynd o amgylch yr ysgol yn chwilio am bethau oedd yn fwy neu lai na nhw. Drwy wneud hyn roedden nhw’n medru dysgu drwy wneud tasg ymarferol a gweld beth mae mwy na neu lai na yn ei olygu. Mae cadw diddordeb plant yn rhan bwysig iawn o addysg, mae’r damcaniaethwr Susan Isaacs yn cael ei dyfynnu yn Y plentyn Bach (Siencyn, 2008, tud 167) “Heddiw mae’r ysgol yn lladd diddordeb plant yn fwriadol”. Mae hyn yn dangos hyd yn oed nol yn 1969 roedd yna bwyslais ar ysgolion ddim yn ennyn diddordeb plant. Mae’r ffynhonnell yma yn un dilys iawn gan ei fod yn un cyhoeddedig gan y brifysgol felly mae yn cynnwys ffeithiau ac nid barn. Yn ogystal â hyn mae’r llyfr yn canolbwyntio ar astudiaethau'r blynyddoedd cynnar felly mae’r wybodaeth yn y llyfr i gyd yn berthnasol. Yr unig broblem gyda’r ffynhonnell yma yw bod gwaith y damcaniaethwr wedi selio ar wybodaeth o 1969 felly allai fod yn amherthnasol i’r system addysg bresennol. Mae’n datgan yn y fframwaith cyfnod sylfaen “Mae’n annog plant i fod yn greadigol ac i ddefnyddio eu dychymyg ac mae’n sicrhau bod dysgu yn fwy difyr ac effeithiol.”  (Llywodraeth Cymru, 2015). Mae’r fframwaith yma yn sicrhau bod y plant wedi ei diddori yn yr addysgu a'i bod nhw yn cael cyfle i fynd ati i ddefnyddio ei sgiliau dychmygol. Mae’r adnoddau a ddewisir yn hanfodol er mwyn gadael plant i fynd ati i fod yn greadigol. Mae’r pwyslais ar yr elfen greadigol yn rhan o’r fframwaith cyfnod sylfaen a’r cwricwlwm newydd. Yn ystod fy mhrofiadau pontio a PAP sylweddolais fod fy mentor yn dueddol i roi heriau i’r plant er mwyn datblygu yn fwy, roedd hyn yn rhywbeth roedd hi’n ei wneud dibynnu ar sut roedd y pant yn ymateb, fel enghraifft os oedd plentyn yn dangos diddordeb yn y broses o sut roedd yr eglwys wedi cael ei adeiladu wrth ddysgu am Dewi Sant ar ôl cwblhau'r gwaith byddai hi yn rhoi her iddynt greu eglwys mewn unrhyw ffordd roeddent am. Drwy wneud hyn roeddent yn datblygu ei sgiliau creadigol sydd yn rhan bwysig iawn o ddatblygiad y plentyn.  Ymgeisiais i ymrwymo a hyn gan roi heriau i’r plant un ohonynt oedd gwneud pyramid allan o botiau iogwrt gwag oedd yn y dosbarth a gweld pa mor uchel y gallent ei godi cyn iddo gwympo. Yna fe aethant ati i greu pethau 3D allan o’r potiau gan gynnwys cae pêl droed. Tasg arall a oedd yn datblygu ei sgiliau creadigol oedd y daith lawr i’r goedwig lle roeddent yn archwilio'r amgylchedd. Mae Csikszentmihalyi yn cael ei ddyfynnu yn Learning to Teach in the Primary School “If too few opportunities for curiosity are available, if too many obstacles are put in the way of risk and exploration, the motivation to engage in creative behaviour is easily extinguished” (Arthur, Grainger a Wray, 2009, tud 211), amlyga hyn fod yr angen i adael plant i ddefnyddio'r adnoddau ei hun er mwyn ennyn ei diddordeb. Mae plant yn dueddol i ail alw ar brofiadau a thrwy roi adnoddau gwahanol iddynt gwblhau tasgau gan sicrhau ei bod nhw wedi diddori yn yr hyn maent yn ei wneud. Mae’n bwysig cynllunio o flaen llaw er mwyn gallu paratoi o flaen llaw ac mae’n bwysig i gynnwys y plant yn y cynllunio yma gan fod llais y plentyn yn rhan bwysig o’r cwricwlwm newydd. Mae caniatáu i’r plant fod yn rhan o’r cynllunio a gweld pa weithgareddau maent am ymgymryd ynddi yn ennyn ei diddordeb nhw. Mae yn hawdd gweld a yw plant wedi diddori yn y dasg wrth edrych ar ei chyflymder gweithio, mae’r damcaniaethwr Ferre Laevers wedi bod yn astudio diddordebau plant ac wedi dyfeisio'r Leuven scale (Early learning HQ, 2018). Mae hefyd yn sôn fod cyrraedd diddordebau'r plant a gwneud gweithgareddau sy’n cysylltu â hyn yn bwysig iawn er mwyn cynyddu diddordeb. Felly roedd y ffynhonnell yma yn ddefnyddiol iawn er mwyn cefnogi fod llais y disgybl wrth gynllunio yn bwysig.
	Mae addysg yng Nghymru mewn sefyllfa o newid ar hyn o bryd gan iddynt gyhoeddi'r cwricwlwm newydd yn dilyn dogfen dyfodol llwyddiannus yr athro Graham Donaldson, Mae’r cwricwlwm newydd yn rhoi bywyd newydd i addysg yng Nghymru ond dros y blynyddoedd nesaf y bydd hi’n anodd i rai datblygu i anghenion y cwricwlwm gan ei fod wedi bod yn dysgu ers blynyddoedd. Yn ogystal â hyn mae yna bwyslais ar lais y disgybl wrth iddynt greu ei cwricwlwm nhw ei hun, bydd angen rhoi ffiniau ac arweiniad i’r plant neu gallai'r cwricwlwm fod yn un lle ei bod nhw ddim yn dysgu llawer. Mae cael y plant yn rhan o’r cynllunio yn bwysig ond mae’n rhaid bod yn ofalus gan ni fydd syniadau pawb yn gallu cael ei weithredu.
	Mae’r 3 egwyddor yma yn rhan adolygiad Graham Donaldson ‘Dyfodol Llwyddiannus’ (Llywodraeth Cymru, 2015) mae yn rhan o’r hyn mae’n argymell fod addysgu da yn ddibynnol ar yr hyn sydd yn digwydd yn yr ystafell ddosbarth. Mae’r 3 egwyddor i gyd yn cysylltu gyda’r nod o wella addysgu yn y dosbarth. Felly i gloi mae’r 3 egwyddor bedagogaidd yma wedi amlinellu i mi fod yr hyn rwyf yn ei wneud yn y dosbarth yn effeithio yn fawr ar addysgu'r plant. Gallaf weld fod yr angen i mi amrywio fy ffordd o ddysgu yn bwysig iawn a bod gwneud gwersi traws cwricwlaidd yn mynd i gynyddu dealltwriaeth. Mae’r gallu i ddewis gweithgareddau ac adnoddau i ddiddori plant yn rhywbeth sydd yn mynd i ddatblygu drwy ddod i adnabod y plant yn fwy a gweld beth sy’n ei cyffroi nhw. Mae’r tair egwyddor yma yn rhan o'r hyn sydd angen ei wneud er mwyn symud o’r hen gwricwlwm i’r cwricwlwm newydd.

